[]

1. ปจจัยความเสี่ยง

ปัจจัยเสี่ยง

1)  ความเสี่ยงจากการจัดหาวัตถุดิบ

ในการจัดหาวัตถุดิบทั้งในส่วนของเหล็กแท่งเล็ก (Billet) และเหล็กแผ่นรีดร้อนชนิดม้วน (Hot
Rolled Coil) มีผู้จัดจำหน่ายอยู่น้อยราย โดยการจัดหา Billet
ส่วนหนึ่งเป็นการนำเข้าจากต่างประเทศ ซึ่งบริษัทได้ทำสัญญาซื้อ
Billetกับผู้จัดจำหน่ายรายใหญ่แห่งหนึ่งในประเทศสวิตเซอร์แลนด์ อย่างไรก็ตาม
บริษัทได้พยายามหาแหล่งซื้อวัตถุดิบจากผู้จัดจำหน่ายรายอื่นเพิ่มเติมเพื่อลดความเสี่ยง
สำหรับการจัดหาเหล็กแผ่นรีดร้อน บริษัทได้จัดหาจากผู้ผลิตภายในประเทศเป็นหลัก ซึ่งมีอยู่ 3 ราย
บริษัทจึงอาจมีความเสี่ยงจากการพึ่งพิงผู้ผลิตวัตถุดิบเหล่านี้หากแต่บริษัทได้วางแผนการผลิตและสั่งซื้อวัตถุดิบเพื่อให้มั่นใจว่าจะมีวัตถุดิบเพียงพอสำหรับการผลิต
พร้อมทั้งมีความสัมพันธ์อันดีกับกลุ่มบริษัทผู้ผลิตทั้ง 3 ราย ซึ่งที่ผ่านมา
บริษัทยังไม่เคยประสบปัญหาขาดแคลนวัตถุดิบ

2)  ความเสี่ยงจากความผันผวนของราคาวัตถุดิบ

เนื่องจากในช่วง 3 - 4 ปีที่ผ่านมา ราคาเหล็กมีความผันผวนและเปลี่ยนแปลงอย่างรวดเร็ว
จึงอาจส่งผลกระทบต่อต้นทุนค่าวัตถุดิบของบริษัทได้ อย่างไรก็ตาม
บริษัทสามารถปรับราคาขายสินค้าตามการเปลี่ยนแปลงของราคาเหล็กแผ่นรีดร้อนและราคา Billet
ได้ พร้อมกันนี้ บริษัทยังติดตามการเคลื่อนไหวของราคาเหล็กอย่างใกล้ชิด
และใช้ข้อมูลข่าวสารต่างๆ
ประกอบการพิจารณาสั่งซื้อวัตถุดิบเพื่อให้ต้นทุนผลิตและการกำหนดราคาขายสินค้ามีความสอดคล้องกัน

3)  ความเสี่ยงจากผลกระทบจากมาตรการคุ้มครองผู้ผลิตเหล็กในประเทศจากการทุ่มตลาด

ในปัจจุบัน กระทรวงพาณิชย์ได้ออกมาตรการตอบโต้การทุ่มตลาด (Anti-Dumping)
เพื่อคุ้มครองผู้ผลิตเหล็กแผ่นรีดร้อนในประเทศ โดยมีผลบังคับใช้ถึงเดือนพฤษภาคม 2551
ซึ่งหากมาตรการนี้สิ้นสุดลงจะส่งผลให้อัตราภาษีนำเข้าเหล็กแผ่นรีดร้อนลดลง
และวัตถุดิบที่นำเข้าจากผู้ผลิตในต่างประเทศอาจมีราคาต่ำกว่าในประเทศได้
ซึ่งขึ้นอยู่กับความสามารถในการจัดหาวัตถุดิบของผู้ประกอบการแต่ละราย ดังนั้น
หากบริษัทไม่สามารถจัดหาวัตถุดิบได้ในราคาที่ต่ำกว่าผู้ประกอบการรายอื่นที่เป็นคู่แข่งขันของบริษัท
บริษัทจะมีความเสี่ยงต่อการสูญเสียความสามารถในการแข่งขันเนื่องจากมีต้นทุนการผลิตที่สูงกว่า
อย่างไรก็ตาม บริษัทได้เตรียมความพร้อมเพื่อลดผลกระทบดังกล่าว
ด้วยการเพิ่มประสิทธิภาพในการผลิต และพัฒนาระบบงานต่างๆ เพื่อลดต้นทุนในด้านต่างๆ นอกจากนี้
บริษัทยังมีสายสัมพันธ์กับผู้จัดจำหน่ายเหล็กในต่างประเทศ
และตัวแทนจำหน่ายภายในประเทศที่เป็นผู้นำเข้าเหล็ก จึงทำให้บริษัทมั่นใจได้ว่า
จะสามารถจัดหาวัตถุดิบและบริหารต้นทุนให้อยู่ในระดับที่สามารถแข่งขันได้

4)  ความเสี่ยงจากการเปิดเขตการค้าเสรี (Free Trade Area)

เหล็กแผ่นรีดร้อนและท่อเหล็กเป็นสินค้าที่มีชื่ออยู่ในรายการลดภาษีปกติ (Normal Track)
ตามข้อตกลงว่าด้วยการใช้มาตรการกำหนดอัตราอากรร่วมเพื่อการค้าเสรีอาเซียน (Agreement
on the Common Effective Preferential Tariff (CEPT) Scheme for ASEAN Free
Trade Area (AFTA)) ซึ่งต้องลดอัตราภาษีศุลกากรให้เหลือร้อยละ 0 ภายในปี 2553 ดังนั้น
จึงมีแนวโน้มที่ราคานำเข้าท่อเหล็กจะถูกลงในอนาคต เนื่องจากอัตราภาษีนำเข้าที่ลดลง
ซึ่งจะส่งผลกระทบไปถึงราคาซื้อขายท่อเหล็กภายในประเทศ
และอาจส่งผลกระทบต่อเนื่องไปยังราคาจำหน่ายท่อเหล็กของบริษัทด้วยเช่นกัน
จากการที่ต้องปรับราคาจำหน่ายท่อเหล็กลงเพื่อให้สามารถแข่งขันได้ ทั้งนี้
ผลกระทบดังกล่าวยังอยู่ในระดับต่ำ ณ ปัจจุบัน เนื่องจากบริษัทเพิ่งเริ่มผลิตท่อเหล็กในปี 2549
จึงมีสัดส่วนยอดขายท่อเหล็กอยู่ในระดับต่ำเมื่อเทียบกับยอดขายทั้งหมด แต่ในอนาคต
หากบริษัทเพิ่มปริมาณกา

[]

ผลิตท่อเหล็กให้มากขึ้น บริษัทอาจได้รับผลกระทบจากปัจจัยดังกล่าวเพิ่มสูงขึ้น อย่างไรก็ตาม
บริษัทมีนโยบายที่จะป้องกันความเสี่ยงดังกล่าวด้วยการลดต้นทุนเพื่อให้สามารถแข่งขันได้
โดยการจัดหาวัตถุดิบจากแหล่งที่มีราคาต่ำลง
เนื่องจากนโยบายการลดภาษีดังกล่าวครอบคลุมถึงอัตราภาษีการนำเข้าเหล็กแผ่นรีดร้อนชนิดม้วนซึ่งเป็นวัตถุดิบหลักสำหรับผลิตท่อเหล็กด้วย
ซึ่งจะช่วยให้บริษัทสามารถปรับราคาจำหน่ายท่อเหล็กให้สามารถแข่งขันกับท่อเหล็กที่นำเข้าจากต่างประเทศได้

5)  ความเสี่ยงจากความผันผวนของอัตราแลกเปลี่ยน

ในปี 2549 และปี 2550 บริษัทจัดหาวัตถุดิบนำเข้าประมาณ 1,068 ล้านบาท และ1,058 ล้านบาท
หรือคิดเป็นร้อยละ 46.33 และร้อยละ 35.37 ของวัตถุดิบทั้งหมด
ในขณะที่การขายสินค้าเกือบทั้งหมดเป็นการขายภายในประเทศ
บริษัทจึงอาจได้รับผลกระทบจากความผันผวนของอัตราแลกเปลี่ยน บริษัทจึงทำสัญญาซื้อขาย

เงินตราต่างประเทศล่วงหน้า (Forward Contract) เพื่อลดความเสี่ยงดังกล่าว
นอกจากนี้บริษัทยังได้ทำการติดตามการเคลื่อนไหวของอัตราแลกเปลี่ยนอย่างใกล้ชิดอยู่สม่ำเสมอ
เพื่อให้ทราบถึงแนวโน้มการเปลี่ยนแปลงของอัตราแลกเปลี่ยน
ซึ่งจะช่วยให้บริษัทจัดการกับความเสี่ยงในด้านนี้ได้ดียิ่งขึ้น